Kabini ta' trakkijiet aktar sikuri u aktar effiċjenti fl-użu tal-enerġija jistgħu jidħlu fis-suq sa mill-1 ta' Settembru 2020. Illum, il-Kumitat tar-Rappreżentanti Permanenti tal-Kunsill ikkonferma l-qbil proviżorju bejn il-presidenza Rumena u l-Parlament Ewropew dwar l-emendar tad-direttiva dwar it-tul massimu tat-trakkijiet biex l-introduzzjoni ta' kabini itwal u ajrudinamiċi ssir aktar malajr. It-tondjatura ta' quddiem tal-kabina ser tnaqqas b'mod sinifikanti l-konsum tal-karburant u ttejjeb is-sikurezza. Qabel ma jkunu jistgħu jitqiegħdu fis-suq, il-kabini ajrudinamiċi għandhom jissodisfaw ir-rekwiżiti meħtieġa tal-approvazzjoni tat-tip. Dawn ir-rekwiżiti tal-approvazzjoni tat-tip għandhom ikunu fis-seħħ sal-1 ta' Novembru 2019. Aktar tard ser ikun hemm vot formali kemm fil-Parlament kif ukoll fil-Kunsill bil-għan li din il-proposta tiġi konkluża matul il-mandat attwali tal-Parlament.